12. ฐานะการเงินและผลการดำเนินงาน

    1.  งบการเงิน

รายงานการตรวจสอบ

ผู้สอบบัญชี

  ปี ชื่อผู้สอบบัญชี เลขที่ บริษัท

2544 ธีรชัย มีแก้ว 3919 -

  2545 สมบูรณ์ ศุภศิริภิญโญ 3731 บริษัท เคพีเอ็มจี ออดิท (ประเทศไทย) จำกัด

  2546 ไวโรจน์ จินดามณีพิทักษ์ 3565 บริษัท เคพีเอ็มจี ภูมิไชย สอบบัญชี จำกัด

การตรวจสอบงบการเงินสำหรับปีสิ้นสุดวันที่ 31 ธันวาคม พ.ศ. 2544

ผู้ตรวจสอบบัญชีได้ตรวจสอบงบการเงินของบริษัท และได้แสดงความเห็นอย่างไม่มีเงื่อนไข ลงวันที่
5 มีนาคม 2545

การตรวจสอบงบการเงินสำหรับปีสิ้นสุดวันที่ 31 ธันวาคม พ.ศ. 2545

ผู้ตรวจสอบบัญชีได้ตรวจสอบงบการเงินของบริษัท และได้แสดงความเห็นอย่างมีเงื่อนไข ในเรื่องที่
บริษัทไม่ได้เสนองบกระแสเงินสดสำหรับปีสิ้นสุด ณ วันที่ 31 ธันวาคม 2544
เพื่อการเปรียบเทียบตามที่กำหนดในมาตรฐานการบัญชีที่รับรองทั่วไป
และมีวรรคอธิบายให้ข้อสังเกตเกี่ยวกับการซื้อสิทธิในการซื้อที่ดินจากบุคคลในราคา 73.5 ล้านบาท
(ในปี 2546 บริษัทได้รับโอนกรรมสิทธิ์ในที่ดินแปลงดังกล่าวแล้ว)
ซึ่งเป็นบันทึกรวมอยู่ในต้นทุนที่ดินของบริษัท รวมถึงการ ให้ข้อสังเกตเกี่ยวกับสภาพแวดล้อม
ทางเศรษฐกิจ และเกณฑ์ในการนำเสนองบการเงิน
รวมถึงรายการธุรกิจกับบุคคลและกิจการที่เกี่ยวข้องกันเป็น จำนวนมาก ลงวันที่ 4 มิถุนายน 2546

การตรวจสอบงบการเงินสำหรับปีสิ้นสุดวันที่ 31 ธันวาคม 2546

ผู้ตรวจสอบบัญชีได้ตรวจสอบงบการเงินของบริษัท และได้แสดงความเห็นอย่างไม่มีเงื่อนไข ลงวันที่
23 มกราคม 2547

ตารางสรุปงบการเงินรวม

  ------------------------------- ------------ -------- --------------- -------- --------------- --------
                                  31 ธ.ค.               31 ธ.ค.                  31 ธ.ค.         

  (หน่วย : บาท)                    2544         ร้อยละ    2545            ร้อยละ    2546            ร้อยละ

  รายการในงบดุล                                                                                   

  สินทรัพย์                                                                                         

  สินทรัพย์หมุนเวียน                                                                                  

  เงินสดและรายการเทียบเท่าเงินสด      2,942,540    24.66    5,698,728       0.52     35,077,718      1.70

  ลูกหนี้การค้า ตั๋วเงินรับ               1,396,290    11.70    20,158,628      1.84     42,784,895      2.08
  และมูลค่างานที่เสร็จยังไม่ได้เรียกเก็บ                                                                   

  ต้นทุนการพัฒนาโครงการอสังหาริมทรัพย์ – 0            0.00     1,050,255,018   95.96    1,690,855,544   82.05
  สุทธิ                                                                                            

  เงินให้กู้ยืมแก่กรรมการ               1,545,000    12.95    0               0.00     0               0.00

  เงินมัดจำค่าที่ดิน                    0            0.00     5,000,000       0.46     243,000,000     11.79

  สินทรัพย์หมุนเวียนอื่น                 259,902      2.18     3,286,003       0.30     10,704,570      0.52

  รวมสินทรัพย์หมุนเวียน                6,143,733    51.49    1,084,398,377   99.08    2,022,422,727   98.15

  สินทรัพย์ถาวร – สุทธิ                5,045,456    42.28    9,196,785       0.84     33,342,486      1.62

  เงินฝากธนาคารที่ใช้เป็นภาระค้ำประกัน   0            0.00     0               0.00     3,702,005       0.18

  สินทรัพย์ไม่หมุนเวียนอื่น               743,032      6.23     834,025         0.08     1,178,072       0.06

  รวมสินทรัพย์                       11,932,220   100.00   1,094,429,187   100.00   2,060,645,290   100.00
  ------------------------------- ------------ -------- --------------- -------- --------------- --------

  ----------------------------------------------- ------------ -------- --------------- -------- --------------- --------
                                                  31 ธ.ค.               31 ธ.ค.                  31 ธ.ค.         

  (หน่วย : บาท)                                    2544         ร้อยละ    2545            ร้อยละ    2546            ร้อยละ

  รายการในงบดุล                                                                                                   

  หนี้สินหมุนเวียน                                                                                                    

  เงินเบิกเกินบัญชีและเงินกู้ยืมระยะสั้น                     0            0.00     0               0.00     120,825,291     5.86

  ตั๋วสัญญาใช้เงิน – ค่าที่ดิน                             0            0.00     355,266,000     32.46    60,000,000      2.91

  เจ้าหนี้การค้าและตั๋วเงินจ่าย                           2,522,771    21.14    22,412,481      2.05     53,724,865      2.61

  ส่วนของเงินกู้ยืมระยะยาวที่ถึงกำหนดชำระภายในหนึ่งปี        2,147,200    17.99    32,630,021      2.98     205,934,928     9.99

  ส่วนของหนี้สินภายใต้สัญญาเช่าซื้อที่ถึงกำหนดชำระภายในหนึ่งปี   0            0.00     1,971,740       0.18     3,561,861       0.17

  เงินประกันการก่อสร้าง                               446,781      3.74     4,053,245       0.37     12,444,069      0.60

  ค่างวดที่ยังไม่รับรู้เป็นรายได้                           2,684,834    22.50    21,181,199      1.94     133,724,372     6.49

  เจ้าหนี้เงินยืมทดรองกรรมการ                          0            0.00     10,770,500      0.98     0               0.00

  ภาษีเงินได้นิติบุคคลค้างจ่าย                            171,232      1.44     2,162,358       0.20     16,772,755      0.81

  หนี้สินหมุนเวียนอื่น                                   552,044      4.63     4,858,419       0.44     21,214,192      1.03

  รวมหนี้สินหมุนเวียน                                  8,524,862    71.44    455,305,963     41.60    628,202,333     30.49

  เงินกู้ยืมระยะยาว – สุทธิ                             2,114,350    17.72    261,215,000     23.87    754,378,039     36.61

  หนี้สินภายใต้สัญญาเช่าซื้อ – สุทธิ                        0            0.00     2,654,309       0.24     5,264,298       0.26

  หนี้สินไม่หมุนเวียนอื่น                                 0            0.00     0               0.00     16,004,800      0.78

  รวมหนี้สิน                                         10,639,212   89.16    719,175,272     65.71    1,403,849,470   68.13

  ทุนเรือนหุ้น                                                                                                        

  ทุนที่ออกจำหน่ายและเรียกชำระแล้วเต็มมูลค่า                                                                               

  หุ้นสามัญมูลค่าหุ้น 100 บาท 6,010,000 หุ้น ในปี 2546      1,000,000    8.38     100,000,000     9.14     601,000,000     29.17
  1,000,000 หุ้น ในปี 2545 และ 10,000 หุ้น ในปี 2544                                                                   

  เงินค่าหุ้นรับล่วงหน้า                                 0            0.00     271,000,000     24.76    0               0.00

  กำไรสะสม                                                                                                        

  จัดสรรเป็นสำรองตามกฎหมาย                          0            0.00     0               0.00     2,600,000       0.13

  ยังไม่ได้จัดสรร                                     293,009      2.46     4,253,915       0.39     53,195,820      2.58

  รวมส่วนของผู้ถือหุ้น                                  1,293,009    10.84    375,253,915     34.29    656,795,820     31.87

  รวมหนี้สินและส่วนของผู้ถือหุ้น                           11,932,220   100.00   1,094,429,187   100.00   2,060,645,290   100.00
  ----------------------------------------------- ------------ -------- --------------- -------- --------------- --------

  ---------------------------- ------------ -------- ------------- -------- --------------- --------
                               ม.ค. - ธ.ค.           ม.ค. - ธ.ค.            ม.ค. – ธ.ค.     

  (หน่วย : บาท)                 2544         ร้อยละ    2545          ร้อยละ    2546            ร้อยละ

  รายการในงบกำไรขาดทุน                                                                       

  รายได้                                                                                     

  รายได้จากการขายที่ดินและบ้าน      0            0.00     0             0.00     765,186,018     75.35

  รายได้จากการรับจ้างสร้างบ้าน      19,763,683   99.59    105,165,914   94.42    246,446,069     24.27

  รายได้อื่น                      80,986       0.41     6,209,312     5.58     3,920,980       0.39

  รวมรายได้                     19,844,669   100.00   111,375,226   100.00   1,015,553,067   100.00

  ค่าใช้จ่าย                                                                                    

  ต้นทุนขายที่ดินและบ้าน             0            0.00     0             0.00     639,882,718     63.01

  ต้นทุนรับจ้างสร้างบ้าน             18,334,165   92.39    85,271,820    76.56    167,595,163     16.50

  ค่าใช้จ่ายในการขายและการบริหาร   977,085      4.92     18,122,893    16.27    129,211,465     12.72

  รวมค่าใช้จ่าย                   19,311,250   97.31    103,394,713   92.83    936,689,346     92.23

  กำไร (ขาดทุน)                 533,419      2.69     7,980,513     7.17     78,863,721      7.77
  ก่อนดอกเบี้ยและภาษีเงินได้                                                                      

  ดอกเบี้ยจ่าย                    31,178       0.16     1,763,097     1.58     2,925,583       0.29

  ภาษีเงินได้นิติบุคคล               171,232      0.86     2,256,510     2.03     24,396,233      2.40

  กำไร (ขาดทุน) สุทธิสำหรับปี       331,009      1.67     3,960,906     3.56     51,541,905      5.08

                                                                                            

  กำไร (ขาดทุน) ต่อหุ้นขั้นพื้นฐาน                                                                  

  กำไร (ขาดทุน) สุทธิ             33.1                  44.18                  16.72           
  ---------------------------- ------------ -------- ------------- -------- --------------- --------

  -------------------------------------- ------------- --------------- ---------------
  (หน่วย : บาท)                           ม.ค. - ธ.ค.   ม.ค. – ธ.ค.     ม.ค. – ธ.ค.

                                         2544          2545            2546

  รายการในงบกระแสเงินสด                                                 

  กระแสเงินสดจากกิจกรรมดำเนินงาน                                          

  กำไรสุทธิ                                331,009       3,960,906       51,541,905

  ปรับกระทบยอดกำไรสุทธิเป็นเงินสดรับ (จ่าย)                                   
  จากกิจกรรมดำเนินงาน                                                    

  ค่าเสื่อมราคาและค่าใช้จ่ายตัดบัญชี              26,482        1,526,643       4,070,406

  กำไรจากการขายสินทรัพย์                    0             (3,456,000)     0

  การเปลี่ยนแปลงในสินทรัพย์ดำเนินงาน (เพิ่มขึ้น)                                 
  ลดลง                                                                 

  ลูกหนี้การค้า ตั๋วเงินรับ                      (1,396,291)   (18,762,338)    (22,626,267)
  และมูลค่างานที่เสร็จยังไม่ได้เรียกเก็บ                                         

  ต้นทุนโครงการพัฒนาอสังหาริมทรัพย์เพื่อขาย - สุทธิ 0             (694,989,018)   (575,600,526)

  เงินให้กู้ยืมแก่กรรมการ                      (1,545,000)   1,545,000       0

  เงินมัดจำที่ค่าที่ดิน                          0             (5,000,000)     (243,000,000)

  สินทรัพย์หมุนเวียนอื่น                        (259,902)     (3,237,977)     (7,418,567)

  สินทรัพย์ไม่หมุนเวียนอื่น                      (408,639)     (425,385)       (555,923)

  การเปลี่ยนแปลงในหนี้สินดำเนินงานเพิ่มขึ้น (ลดลง)                               

  เจ้าหนี้การค้าและตั๋วเงินจ่าย                  2,522,771     19,889,710      31,312,384

  เงินประกันค่าก่อสร้าง                       446,781       3,606,464       8,390,824

  ค่างวดที่ยังไม่รับรู้เป็นรายได้                  2,684,834     18,496,366      112,543,173

  ภาษีเงินได้นิติบุคคลค้างจ่าย                   171,232       2,162,357       14,610,398

  หนี้สินหมุนเวียนอื่น                          526,044       4,135,142       16,355,774

  หนี้สินไม่หมุนเวียนอื่น                        0             0               16,004,800

  เงินสดสุทธิที่ได้มา (ใช้ไป) ในกิจกรรมดำเนินงาน  3,099,321     (670,548,130)   (594,371,619)
  -------------------------------------- ------------- --------------- ---------------

  ------------------------------------- ------------- ------------- ---------------
  (หน่วย : บาท)                          ม.ค. - ธ.ค.   ม.ค. - ธ.ค.   ม.ค. – ธ.ค.

                                        2544          2545          2546

  รายการในงบกระแสเงินสด                                              

  กระแสเงินสดจากกิจกรรมลงทุน                                           

  เงินฝากธนาคารที่ใช้เป็นภาระค้ำประกัน         0             0             (3,702,005)

  เงินสดรับจากการขายอุปกรณ์                 0             4,680,000     0

  เงินสดจ่ายซื้ออุปกรณ์                       (1,144,781)   (4,109,430)   (28,004,232)

  เงินสดสุทธิที่ได้มา (ใช้ไป) จากกิจกรรมลงทุน    (1,144,781)   570,570       (31,706,237)

  กระแสเงินสดจากกิจกรรมจัดหาเงิน                                         

  ตั๋วสัญญาใช้เงินเพิ่มขึ้น                      0             0             120,825,291

  ตั๋วสัญญาใช้เงินค่าที่ดิน                      0             0             (355,266,000)

  เจ้าหนี้เงินยืมทดรองกรรมการ                0             10,770,500    (10,770,500)

  หนี้สินระยะยาวเพิ่มขึ้น                      0             291,963,248   666,467,945

  หนี้สินภายใต้สัญญาเช่าทางการเงิน             0             0             4,200,110

  เงินสดรับจากการเพิ่มทุน                    750,000       99,000,000    230,000,000

  เงินสดรับล่วงหน้าค่าหุ้น                     0             271,000,000   0

  เงินสดสุทธิได้มาจากกิจกรรมจัดหาเงิน          750,000       672,733,748   655,456,846

  เงินสดและรายการเทียบเท่าเงินสดเพิ่มขึ้น       2,704,540     2,756,188     29,378,990
  (ลดลง) สุทธิ                                                        

  เงินสดและรายการเทียบเท่าเงินสด ณ วันต้นปี    238,000       2,942,540     5,698,728

  เงินสดและรายการเทียบเท่าเงินสด ณ วันสิ้นปี    2,942,540     5,698,728     35,077,718
  ------------------------------------- ------------- ------------- ---------------

  ------------------------------------- ------- --------- ------------ ----------
  อัตราส่วนทางการเงิน                              ม.ค. -    ม.ค. - ธ.ค.  ม.ค. –
                                                ธ.ค.                   ธ.ค.

                                                2544      2545         2546

  อัตราส่วนสภาพคล่อง (Liquidity Ratio)                                    

  อัตราส่วนสภาพคล่อง                       เท่า     0.72      2.38         3.22

  อัตราส่วนสภาพคล่องหมุนเร็ว                 เท่า     0.51      0.06         0.12

  อัตราส่วนสภาพคล่องกระแสเงินสด             เท่า     0.72      (2.89)       (1.10)

  อัตราส่วนหมุนเวียนลูกหนี้การค้า               เท่า     28.31     9.76         32.14

  ระยะเวลาเก็บหนี้เฉลี่ย                     วัน      12.72     36.89        11.20

  อัตราส่วนหมุนเวียนเจ้าหนี้                   เท่า     14.53     6.84         21.21

  ระยะเวลาชำระหนี้                        วัน      24.77     52.64        16.97

  อัตราส่วนแสดงความสามารถในการทำกำไร                                      
  (Profitability Ratio)                                                

  อัตรากำไรขั้นต้น                          %       7.23      18.92        20.18

  อัตรากำไรจากการดำเนินงาน                %       2.70      7.59         7.80

  อัตราส่วนเงินสดต่อการทำกำไร               %       581.03    (8,402.32)   (753.67)

  อัตรากำไรสุทธิ                           %       1.67      3.56         5.08

  อัตราผลตอบแทนผู้ถือหุ้น                     %       43.99     2.10         9.99

  อัตราส่วนแสดงประสิทธิภาพในการดำเนินงาน                                     
  (Efficiency Ratio)                                                   

  อัตราผลตอบแทนจากสินทรัพย์                 %       5.44      0.72         3.27

  อัตราผลตอบแทนจากสินทรัพย์ถาวร             %       14.17     77.06        166.79

  อัตราการหมุนของสินทรัพย์                   เท่า     3.26      0.20         0.64

  อัตราส่วนวิเคราะห์นโยบายทางการเงิน                                         
  (Financial Policy Ratio)                                             

  อัตราส่วนหนี้สินต่อส่วนของผู้ถือหุ้น              เท่า     8.23      1.92         2.14

  อัตราส่วนความสามารถชำระดอกเบี้ย           เท่า     105.90    (378.04)     (193.82)

  อัตราส่วนความสามารถชำระภาระผูกพัน         เท่า     2.71      (163.17)     (1.49)
  (เกณฑ์เงินสด)                                                          

  อัตราการจ่ายเงินปันผล                     %       -         -            -
  ------------------------------------- ------- --------- ------------ ----------

2.  คำอธิบายและการวิเคราะห์ฐานะการเงินและผลการดำเนินงาน

1)  สรุปภาพรวมผลการดำเนินงานที่ผ่านมา

บริษัทดำเนินธุรกิจหลักด้านการพัฒนาอสังหาริมทรัพย์ประเภทจัดสรรที่ดินและปลูกสร้างบ้านเพื่อขาย
ซึ่งเป็นโครงการบ้านเดี่ยวทั้งหมด ถึงแม้ว่าบริษัทจะเพิ่งเริ่มก่อตั้งขึ้นเมื่อปี 2543
แต่ผลประกอบการของบริษัทได้แสดงให้เห็นถึงความสำเร็จในการดำเนินงานอย่างเด่นชัด
ดังจะเห็นได้จากการที่รายได้ที่เพิ่มขึ้นของบริษัท โดยในปี 2543 บริษัทยังไม่มีรายได้
เนื่องจากบริษัทเพิ่งจัดตั้งขึ้นตามที่ได้กล่าวมาแล้ว ต่อมาในปี 2544
บริษัทได้เริ่มดำเนินธุรกิจรับจ้างสร้างบ้านในที่ดินของบุคคลอื่น จำนวน 3 โครงการ ได้แก่
โครงการบ้านในเมือง 1 โครงการบ้านรัชดา และโครงการบ้านอารียาผกา
ซึ่งเป็นโครงการที่ดำเนินต่อเนื่องมาจนถึงปี 2545 โดยในปี 2545
บริษัทได้รับจ้างสร้างบ้านในโครงการบ้านในเมือง 2 และโครงการอารียารีสอร์ทเพิ่มขึ้น
ซึ่งมีลักษณะในการดำเนินการเช่นเดียวกับโครงการก่อน ๆ นั่นคือ
การรับจ้างสร้างบ้านบนที่ดินของบุคคลอื่นเพียงอย่างเดียว ต่อมาในช่วงปลายปี 2545-2546
บริษัทเริ่มเข้าสู่ธุรกิจโครงการขายที่ดินจัดสรรพร้อมบ้านเป็นของตนเอง
โดยมีโครงการที่เปิดขายแล้วจำนวน 6 โครงการ ได้แก่ อารียาชบา (นวลจันทร์), อารียาสวนา
(เกษตร-นวมินทร์), อารียาบุษบา (ลาดพร้าว 130) อารียาคาซา (รัชดา), อารียาคาซา
(สุขุมวิท) และอารียาชบา Exclusive (เกษตร-นวมินทร์)

การกำหนดราคาขายที่ดินและราคาค่ารับจ้างปลูกสร้างบ้านในโครงการต่าง ๆ
ของบริษัทนั้นจะกำหนดราคาจากราคาตลาดเป็นสำคัญ
ซึ่งหากบริษัทตั้งราคาขายที่ดินและค่ารับจ้างปลูกสร้างบ้านในโครงการของบริษัทสูงกว่าราคาตลาดจะทำให้ลูกค้าตัดสินใจไม่ซื้อหรือไม่ว่าจ้างบริษัทปลูกสร้างบ้านในโครงการได้
นอกจากนี้ จากราคาขายที่ดินและราคาค่ารับจ้างปลูกสร้างบ้านที่สมเหตุสมผล
บริษัทจึงไม่สามารถเร่งรับรู้รายได้จากการขายที่ดินซึ่งตามปกติจะมีกำไรขั้นต้นค่อนข้างสูงกว่าการรับจ้างปลูกสร้างบ้านเพื่อตกแต่งงบการเงินให้แตกต่างจากความเป็นจริงได้

ณ 31 ธันวาคม 2546 โครงการทั้งหมดของบริษัทจำนวน 11 โครงการ มีมูลค่ารวมทั้งสิ้น 3,217
ล้านบาท (รวมมูลค่าโครงการบ้านในเมือง 1 ที่ปิดโครงการไปแล้ว) เป็นมูลค่าโครงการที่ขายแล้ว
2,024 ล้านบาท คิดเป็นร้อยละ 62.9 ของมูลค่าโครงการทั้งหมด
โดยมีมูลค่าที่บริษัทรับรู้รายได้แล้ว 1,118 ล้านบาท คิดเป็นร้อยละ 55.2
ของมูลค่าโครงการที่ขายแล้ว

ตารางแสดงยอดขายและรับรู้รายได้สะสมในแต่ละปีของบริษัท

  ----------------------------- -------------- ------------- -------------
  หน่วย (ล้านบาท)                 รับจ้างสร้างบ้าน   ขายที่ดิน        รวมทั้งสิ้น

  ปี 2546                                                     

  มูลค่าโครงการ ณ 31 ธันวาคม 2546  1,398          1,819         3,217
  *                                                          

  ยอดขายสะสม                    987            1,037         2,024

  ยอดขายที่รับรู้รายได้สะสม           371            747           1,118

  ยอดขายที่ยังไม่รับรู้รายได้           616            290           906

  ปี 2545                                                     

  มูลค่าโครงการ ณ 31 ธันวาคม 2545  784            741           1,525

  ยอดขายสะสม                    193            30            223

  ยอดขายที่รับรู้รายได้สะสม           125            -             125

  ยอดขายที่ยังไม่รับรู้รายได้           68             30            98
  ----------------------------- -------------- ------------- -------------

หมายเหตุ : * มูลค่าโครงการในปี 2545-2546 ได้รวมมูลค่าโครงการบ้านในเมือง 1
ที่ปิดโครงการไปแล้วในปี 2545 จำนวน 11 ล้านบาท โดยได้รับรู้รายได้ทั้งหมดไปแล้ว
และไม่รวมโครงการคาซา รัชดา 2 ที่มีมูลค่าโครงการรวม 399 ล้านบาท
ซึ่งประกอบไปด้วยมูลค่าบ้าน 144 ล้านบาท และมูลค่าที่ดิน 255 ล้านบาท เนื่องจากโครงการคาซา
รัชดา 2 ยังไม่ได้เปิดขายโครงการในปี 2546

ในปี 2546 บริษัทมียอดขายสะสมเท่ากับ 2,024 ล้านบาท
เป็นยอดขายที่รับรู้รายได้เมื่อมีการโอนกรรมสิทธิ์สะสมประมาณ 1,118 ล้านบาท
ส่วนยอดขายที่ยังไม่รับรู้รายได้อีก 906 ล้านบาท
ทางบริษัทคาดว่าจะสามารถโอนกรรมสิทธิ์ให้แก่ลูกค้า และรับรู้รายได้ทั้งหมดภายในปี 2547
โดยกลุ่มโครงการรับจ้างสร้างบ้านของบริษัทปิดการขายหมดแล้วในปี 2546

2)  ผลการดำเนินงานที่ผ่านมา

ในช่วงปี 2544-2546 รายได้ของบริษัทมีการขยายตัวเพิ่มขึ้นอย่างต่อเนื่อง โดยในปี 2544
บริษัทมีรายได้จากการรับจ้างสร้างบ้าน 19.8 ล้านบาท เพิ่มขึ้นเป็น 246.4 ล้านบาท ในปี 2546
โดยคิดเป็นอัตราการเติบโตเฉลี่ยร้อยละ 3.4
โดยมีสาเหตุหลักมาจากการเปิดตัวโครงการหลายโครงการและขายที่ดินจัดสรรพร้อมรับจ้างปลูกสร้างบ้านในช่วงระหว่างปลายปี
2545 จนถึงปี 2546 และในปี 2546 บริษัทเริ่มมีรายได้จากการขาย
ที่ดินรวมทั้งบ้านตัวอย่างในโครงการของบริษัทเองเป็นจำนวนทั้งสิ้น 765.2 ล้านบาท
นอกจากนี้อัตรากำไรขั้นต้นของ บริษัทมีแนวโน้มเพิ่มขึ้นตลอดจากอัตราร้อยละ 7.2 ในปี 2544
มาเป็นร้อยละ 20.2 ในปี 2546 ซึ่งส่งผลให้บริษัทมีกำไรสุทธิในปี 2546 เท่ากับ 51.5 ล้านบาท
เพิ่มขึ้นจาก 0.3 ล้านบาท ในปี 2544 โดยสามารถวิเคราะห์ผลการดำเนินงานที่ผ่านมาได้ ดังนี้

1.  รายได้จากการรับจ้างสร้างบ้านและรายได้จากการขายที่ดินและบ้าน

ในปี 2546 บริษัทมีรายได้หลักจากการขายที่ดินและบ้าน และรายได้จากการรับจ้างสร้างบ้าน
โดยบริษัทรับรู้รายได้จากการการขายที่ดินและบ้านเมื่อได้รับชำระครบถ้วนตามสัญญาขาย
และได้โอนกรรมสิทธิ์ให้กับผู้ซื้อแล้ว ในส่วนของบ้านที่ขายนั้นจะเป็นบ้านตัวอย่างในแต่ละโครงการ
ซึ่งจะรับรู้รายได้ เมื่อโอนกรรมสิทธิ์ให้ลูกค้า เช่นกัน
สำหรับรายได้จากการรับจ้างสร้างบ้านจะรับรู้ตามสัดส่วนของงานที่ทำเสร็จ
ซึ่งคำนวณตามอัตราส่วนต้นทุนของงานที่เกิดขึ้นแล้วเทียบกับต้นทุนทั้งหมดที่ประมาณการไว้ว่าจะใช้ในการก่อสร้างบ้านแต่ละหลังโดยบริษัทเริ่มมีรายได้จากการขายที่ดิน
และบ้านจากโครงการใหม่ 5 โครงการในปี 2546 เป็น จำนวนทั้งสิ้น 765.2 ล้านบาท
ซึ่งประกอบไปด้วยรายได้จากการขายที่ดินจำนวน 747.2 ล้านบาท
และรายได้จากการขายบ้านที่เป็นบ้านตัวอย่างในแต่ละโครงการจำนวน 18.0 ล้านบาท โดยในปี
2545 บริษัทยังไม่มีรายได้ในส่วนนี้ เนื่องจากยังไม่มีการโอนที่ดินให้ลูกค้าสำหรับโครงการใหม่
ส่วนโครงการเก่าบริษัทจะรับจ้างสร้างบ้านเท่านั้น
การรับรู้รายได้ในส่วนของรายได้จากการรับจ้างสร้างบ้านมีการเพิ่มขึ้นอย่างต่อเนื่อง โดยในปี
2544 รายได้จากการรับจ้างสร้างบ้านเท่ากับ 19.8 ล้านบาท เพิ่มขึ้นเป็น 105.2 ล้านบาท ในปี
2545 และเพิ่มขึ้นอย่างต่อเนื่องเป็น 246.4 ล้านบาท ในปี 2546
อันเป็นผลมาจากการเปิดตัวโครงการ
หลายโครงการและขายที่ดินจัดสรรพร้อมรับจ้างปลูกสร้างบ้านในช่วงระหว่างปลายปี 2545 ถึง
2546 ซึ่งรายได้จาก การรับจ้างสร้างบ้านได้มาจากโครงการเก่า 4 โครงการ และโครงการใหม่
4 โครงการ ได้แก่ โครงการอารียาชบา โครงการอารียาสวนา โครงการอารียาบุษบา
โครงการอารียาคาซา (รัชดา)

 การรับรู้รายได้ในปี 2546 แยกตามโครงการมีรายละเอียดดังนี้

หน่วย : ล้านบาท

  -------------------------------- ---------------- ----------- -----------
  หน่วย: ล้านบาท                     ระยะเวลาเปิดขาย   มูลค่า        ร้อยละ

  บ้านรัชดา (ลาดพร้าว 80)             มิถุนายน 2544      24.6        2.43

  บ้านอารียา (ลาดพร้าว 71)            กรกฎาคม 2544     43.7        4.32

  บ้านในเมือง 2 (จักรกริช 8)           พฤษภาคม 2545     24.2        2.39

  อารียารีสอร์ท (ลาดพร้าว 71)          กรกฎาคม 2545     22.5        2.23

  อารียาชบา (นวลจันทร์)               ตุลาคม 2545       319.2       31.57

  อารียาคาซา (สุขุมวิท)                ตุลาคม 2546       26.6        2.63

  อารียาสวนา (เกษตร-นวมินทร์)         พฤศจิกายน 2545    317.3       31.39

  อารียาคาซา (รัชดา)                 มิถุนายน 2546      67.4        6.67

  อารียาบุษบา (ลาดพร้าว 130)          มิถุนายน 2546      165.5       16.37

  รวม                                               1,011.0     100.00
  -------------------------------- ---------------- ----------- -----------

หมายเหตุ : มูลค่าการรับรู้รายได้รวม 1,011 ล้านบาท ในปี 2546
ได้รวมมูลค่าการรับรู้รายได้ของบ้านตัวอย่างประมาณ 19.0 ล้านบาท

จากตารางดังกล่าวพบว่า ในปี 2546 โครงการที่สร้างรายได้ให้กับบริษัทสูงสุด 3 อันดับแรก คือ
โครงการอารียาชบาจำนวน 319.2 ล้านบาท โครงการอารียาสวนา 317.3 ล้านบาท
และโครงการอารียาบุษบาจำนวน 165.5 ล้านบาท คิดเป็นร้อยละ 31.6, 31.4 และ 16.4
ของรายได้ทั้งหมด ตามลำดับ นอกจากนี้
เมื่อพิจารณาโครงการที่สร้างรายได้ส่วนใหญ่พบว่า รายได้จำนวน 896.0 ล้านบาท หรือร้อยละ
88.6 ของมูลค่า
โครงการทั้งหมดมาจากโครงการที่เริ่มเปิดดำเนินการตั้งแต่ปลายปี 2545
ในขณะที่รายได้อีกส่วนจำนวน 115.0 ล้านบาท หรือร้อยละ 11.4 ของมูลค่าโครงการทั้งหมด
มาจากโครงการที่เปิดดำเนินการในปี 2544 – 2545 (ดูรายละเอียดเพิ่มเติมในส่วนที่ 2 หน้า
27-28)

2.  รายได้อื่น

บริษัทมีรายได้อื่นในปี 2544 เป็นจำนวนเท่ากับ 0.1 ล้านบาท คิดเป็นสัดส่วนร้อยละ 0.4
ของรายได้ทั้งหมด ซึ่งทั้งหมดเป็นรายได้ดอกเบี้ยรับจากธนาคาร สำหรับในปี 2545
รายได้อื่นของบริษัทมีจำนวนเท่ากับ 6.2 ล้านบาท คิดเป็นร้อยละ 5.6 ของรายได้ทั้งหมด
และสำหรับปี 2546 รายได้อื่นมีจำนวนเท่ากับ 3.9 ล้านบาท คิดเป็นร้อยละ 0.3
ของยอดรายได้ทั้งหมด ซึ่งเป็นสัดส่วนที่น้อยมากและลดลงเมื่อเทียบกับปีก่อน
โดยส่วนใหญ่เป็นรายได้ที่มาจากการริบเงินจองจากลูกค้าประมาณ 2 ล้านบาท
และรายได้ค่าสาธารณูปโภคในโครงการต่าง ๆ ประมาณ 1 ล้านบาท

3.  ต้นทุน

บริษัทมีการรับรู้ต้นทุนรับจ้างสร้างบ้านจากสัญญาจ้างเหมาก่อสร้างบ้านโดยจะบันทึกตามสัดส่วนงานที่ทำเสร็จ
ซึ่งคำนวณตามอัตราส่วนต้นทุนของงานที่เกิดขึ้นแล้วกับต้นทุนทั้งหมดที่ประมาณการไว้ว่าจะใช้ในการก่อสร้าง
โดยในปี 2544 บริษัท มีต้นทุนรับจ้างสร้างเท่ากับ 18.3 ล้านบาท คิดเป็นสัดส่วนเท่ากับร้อยละ
92.4 ของรายได้ทั้งหมด หรือคิดเป็นร้อยละ 92.8 ของรายได้จากการรับจ้างสร้างบ้าน ในปี
2545 เพิ่มขึ้นเป็น 85.3 ล้านบาท โดยมีสัดส่วนเท่ากับร้อยละ 76.6
ของรายได้ทั้งหมดหรือคิดเป็นร้อยละ 81.1 ของรายได้จากการรับจ้างสร้างบ้าน และเพิ่มขึ้นเป็น
167.6 ล้านบาท ในปี 2546 คิดเป็นร้อยละ 16.5 ของรายได้รวม หรือคิดเป็นร้อยละ 68.0
ของรายได้จากการรับจ้างสร้างบ้าน โดยมีสาเหตุของการเพิ่มขึ้นเนื่องมาจาก
ปริมาณงานที่เพิ่มขึ้นจากโครงการที่เปิดเพิ่มขึ้น
ประกอบกับบริษัทเป็นที่รู้จักในหมู่ของลูกค้ามากขึ้นทำให้สามารถปรับราคาขายของโครงการสูงขึ้นได้
นอกจากนี้ บริษัทมีการรับรู้ต้นทุนค่าก่อสร้างเพิ่มขึ้นจาก 5 โครงการใหม่ อีกทั้ง
บริษัทยังมีต้นทุนจากการขายที่ดินและบ้านเป็นจำนวน 639.9 ล้านบาท
ซึ่งเป็นผลมาจากการที่บริษัทมีรายได้จากการขายที่ดินและบ้านในปี 2546

ในส่วนของกำไรขั้นต้น ปี 2544 บริษัทมีอัตรากำไรขั้นต้นอยู่ที่ร้อยละ 7.2 เพิ่มขึ้นเป็นร้อยละ 18.9
ในปี 2545 และเพิ่มขึ้นเป็นร้อยละ 20.2 ในปี 2546
เป็นผลมาจากการฟื้นตัวของตลาดอสังหาริมทรัพย์ และในปี 2544-2545
บริษัทอยู่ในระหว่างเริ่มพัฒนาโครงการและเริ่มขายอัตรากำไรขั้นต้นจึงต่ำ
ซึ่งตัวเลขที่จะสะท้อนให้เห็นถึงรายได้และต้นทุนที่แท้จริงจะปรากฏในปี 2546
ที่บริษัทอยู่ในสภาวะการเติบโตเต็มที่เป็นต้นไป

4.  ค่าใช้จ่ายในการขายและบริหาร

สำหรับค่าใช้จ่ายในการขายและการบริหารนั้น ในปี 2544 มีจำนวน 1.0 ล้านบาท
หรือคิดเป็นร้อยละ 4.9 ของรายได้รวม และในปี 2545
บริษัทมีค่าใช้จ่ายในการขายเพิ่มขึ้นเป็นจำนวน 18.1 ล้านบาท หรือคิดเป็นร้อยละ 16.3
ของรายได้รวม หรือเพิ่มขึ้นเป็นจำนวน 17.1 ล้านบาท และในปี 2546 เพิ่มเป็น 129.2 ล้านบาท
คิดเป็นสัดส่วนเท่ากับร้อยละ 12.7 เพิ่มขึ้นเป็นจำนวน 111.1 ล้านบาทเมื่อเทียบกับปีก่อน
โดยมีสาเหตุมาจากบริษัทมีค่าการตลาดซึ่งรวมถึงค่าที่ปรึกษา ค่าโฆษณา
การจัดงานเปิดโครงการประมาณ 53 ล้านบาท อีกทั้งในปี 2546
บริษัทมีพนักงานเพิ่มมากขึ้นจากจำนวน 71 คน ในปี 2545 เป็น 151 คน ในปี 2546
โดยค่าใช้จ่ายเกี่ยวกับพนักงานเพิ่มขึ้นจาก 6.8 ล้านบาท ในปี 2545 เป็น 41.3 ล้านบาท ในปี
2546 และค่าใช้จ่ายอื่น ๆ ที่เกี่ยวข้องกับการดำเนินโครงการเพิ่มขึ้น
อันเป็นผลมาจากการขยายโครงการบริษัท

5.  กำไรสุทธิ

จากการที่บริษัทได้ดำเนินการมาเป็นระยะเวลาหนึ่ง
ทำให้โครงการของบริษัทเป็นที่รู้จักในหมู่ผู้บริโภคมากขึ้น ดังนั้น
บริษัทจึงสามารถกำหนดราคาผลิตภัณฑ์ของบริษัทได้สูงขึ้น ส่งผลให้บริษัทมีกำไรสุทธิเพิ่มขึ้นจากในปี
2544 ซึ่งกำไรสุทธิของบริษัท มีค่าเท่ากับ 0.3 ล้านบาท เพิ่มขึ้นเป็น 4.0 ล้านบาท ในปี 2545
และเพิ่มขึ้นเป็น 51.5 ล้านบาท ในปี 2546 โดยบริษัทมีอัตรากำไรสุทธิร้อยละ 1.7 และร้อยละ
3.6 ในปี 2544 และ 2545 ตามลำดับ และเพิ่มขึ้นเป็นร้อยละ 5.1 ในปี 2546

สำหรับอัตราผลตอบแทนต่อส่วนผู้ถือหุ้น ในปี 2544 และปี 2545 อยู่ที่ร้อยละ 44.0 และร้อยละ
2.1 ตามลำดับ การเปลี่ยนแปลงที่ลดลงดังกล่าวเป็นผลมาจากการที่บริษัททำการเพิ่มทุนจาก 1.0
ล้านบาท เป็น 100.0 ล้านบาท และบริษัทได้รับเงินค่าหุ้นล่วงหน้าเป็นจำนวน 271.0 ล้านบาท
เพื่อนำเงินไปลงทุนขยายโครงการ ทำให้ส่วนของผู้ถือหุ้นเพิ่มขึ้น และในปี 2546
อัตราผลตอบแทนต่อส่วนผู้ถือหุ้นเพิ่มขึ้นเป็นอยู่ที่ร้อยละ 10.0
เป็นผลมาจากความสามารถในการสร้างรายได้และผลกำไรของบริษัทเพิ่มขึ้น
ซึ่งจะเห็นได้จากการที่รายได้ของบริษัทและอัตรากำไรสุทธิของบริษัทมีการขยายตัวเพิ่มขึ้นอย่างต่อเนื่อง

3)  ฐานะการเงิน

    1.  สินทรัพย์

สินทรัพย์รวมของบริษัท ณ วันที่ 31ธันวาคม 2546 มีจำนวนทั้งสิ้น 2,060.6 ล้านบาท
โดยเพิ่มขึ้นจากปี 2545 เป็นจำนวน 966.2 ล้านบาท ซึ่งสินทรัพย์ของบริษัทมีการขยายตัวเพิ่มขึ้น
เพื่อรองรับการขยายโครงการ ของบริษัท โดยมีรายละเอียดของสินทรัพย์หลัก ดังนี้

-   ต้นทุนการพัฒนาโครงการอสังหาริมทรัพย์สุทธิ เพิ่มขึ้นจาก 1,050.3 ล้านบาท เป็น 2,330.7
    ล้านบาท ในปี 2546 โดยได้หักต้นทุนขายตัดจ่ายจำนวน 639.9 ล้านบาท เรียบร้อยแล้ว
    สาเหตุหลักของการเพิ่มขึ้นมาจากบริษัทลงทุนในที่ดินเพิ่มเติมสำหรับโครงการอารียาสวนาบางส่วน
    อารียาชบา Exclusive อารียาสวนา โซน 3 และอารียาสวนา โซน 4
    เป็นจำนวนเงินทั้งสิ้น 966 ล้านบาท และโครงการคาซา (รัชดา2) เป็นจำนวนเงิน 98.5
    ล้านบาท สำหรับโครงการเดิม คือ โครงการอารียาชบา อารียาสวนา อารียาบุษบา
    อารียาคาซา (รัชดา) และอารียาคาซา (สุขุมวิท) บริษัทได้พัฒนาที่ดินส่วนใหญ่ที่สำคัญ
    เพื่อให้สามารถเปิดขายได้ในปี 2546 จึงเกิดต้นทุนพัฒนาโครงการเป็นจำนวนมาก

-   เงินมัดจำค่าที่ดิน เพิ่มขึ้นจาก 5.0 ล้านบาท ในปี 2545 เป็น 243.0 ล้านบาท ในปี 2546
    อันเป็นผลจากการที่บริษัททำสัญญาจะซื้อจะขายที่ดิน 2 โครงการ คือ โครงการริมแม่น้ำ
    เจ้าพระยา และโครงการอารียาชบา (เกษตร) ซึ่งมีมูลค่าโครงการทั้งสิ้น 833.7 ล้านบาท

-   สินทรัพย์ถาวรสุทธิของบริษัทเพิ่มขึ้นจากจำนวน 9.20 ล้านบาท ในปี 2545 มาเป็น 33.3
    ล้านบาทในปี 2546 คิดเป็นร้อยละ 1.6 ของสินทรัพย์รวม โดยเพิ่มขึ้นเป็นจำนวน 24.1
    ล้านบาท เมื่อเทียบกับปีก่อน อันเป็นผลมาจากการจัดสร้างอาคารสำนักงานใหม่ของบริษัท

    1.  รายละเอียดการชำระเงินของโครงการ

ในส่วนของการรับชำระเงินจากลูกค้า ลูกค้าต้องวางเงินมัดจำและเงินดาวน์ 2 ส่วน
โดยแบ่งเป็นเงินมัดจำและเงินดาวน์ค่าที่ดิน และเงินมัดจำและเงินดาวน์ค่าว่าจ้างก่อสร้างบ้าน
โดยเงินมัดจำและเงินดาวน์ทั้งสองส่วนรวมกันจะต้องไม่น้อยกว่าร้อยละ 25
ของมูลค่าที่ดินและมูลค่าว่าจ้างปลูกสร้างบ้าน จากนั้นจะทยอยชำระค่าที่ดินในเวลา 2-4 เดือน
และในส่วนของบ้านนั้น ลูกค้าจะชำระเงินเมื่อได้ตรวจรับงานในแต่ละงวด ซึ่งจะแบ่งได้ประมาณ
8-11 งวด ทั้งนี้บริษัทจะบันทึกเงินดาวน์ที่ได้จากลูกค้าเป็นรายการ ค่างวดที่ยังไม่รับรู้เป็นรายได้
โดย ณ วันที่ 31 ธันวาคม 2546 มีจำนวนทั้งสิ้น 133.7 ล้านบาท

สำหรับในส่วนของเงินที่ถึงกำหนดชำระแล้วแต่ลูกค้ายังไม่ได้ชำระ มีจำนวนทั้งสิ้น 32.1 ล้านบาท
คิดเป็นร้อยละ 1.6 ของมูลค่าโครงการที่ขายแล้ว
โดยส่วนใหญ่แล้วค่างวดที่ครบกำหนดชำระเป็นสัดส่วน ประมาณร้อยละ 40.7
เป็นยอดค้างชำระไม่เกิน 1 เดือน
เนื่องจากในช่วงเดือนธันวาคมมีงานก่อสร้างที่รับมอบจากผู้รับเหมา
และส่งมอบให้ลูกค้าเป็นจำนวนมาก

ตารางต่อไปนี้ แสดงรายละเอียดการชำระเงินของโครงการที่ดำเนินการอยู่ในปัจจุบัน
และรายละเอียดเงินค้างชำระสะสม ณ 31 ธันวาคม 2546

รายละเอียดการชำระเงินของโครงการที่ดำเนินการอยู่ในปัจจุบัน ณ 31 ธันวาคม 2546

[TABLE]

หมายเหตุ : * ยอดคงค้างสะสมมูลค่า 32.1 ล้านบาท ได้รวมเช็ครับล่วงหน้า 5.3 ล้านบาท

รายละเอียดเงินค้างชำระสะสม ณ 31 ธันวาคม 2546

  -------------------- --------- ---------- ----------- --------- ------------
  ชื่อโครงการ            ค้างชำระ   ค้างชำระ    ค้างชำระ     มากกว่า 90 เงินค้างชำระ
                       1-30 วัน   31-60 วัน   61-90 วัน    วัน        

                       พันบาท     พันบาท      พันบาท       พันบาท     พันบาท

  บ้านรัชดา (ลาดพร้าว 80) 43        80         80          1,093     1,296

  บ้านอารียา (ลาดพร้าว    0         2,480      1,361       1,765     5,606
  71)                                                             

  บ้านในเมือง 2 (จักรกริช  0         80         50          280       410
  8)                                                              

  อารียารีสอร์ท (ลาดพร้าว  660       910        880         370       2,820
  71)                                                             

  อารียาชบา (นวลจันทร์)   4,392     842        1,145       0         6,379

  อารียาสวนา            4,235     2,100      500         1,700     8,535
  (เกษตร-นวมินทร์)                                                  

  อารียาคาซา (รัชดา)     1,050     0          0           0         1,050

  อารียาบุษบา (ลาดพร้าว   560       195        0           0         755
  130)                                                            

  รวม                  10,940    6,687      4,016       5,208     26,851
  -------------------- --------- ---------- ----------- --------- ------------

หมายเหตุ : ลูกหนี้ค้างชำระยังไม่ได้รวมเช็ครับล่วงหน้าจำนวน 5.3 ล้านบาท

เงินที่ถึงกำหนดชำระแล้วแต่ลูกค้ายังไม่ชำระ ซึ่งประกอบไปด้วยค่าที่ดินและค่ารับจ้างปลูกสร้างบ้าน
จะแบ่งออกเป็นยอดที่ค้างชำระไม่เกิน 30 วัน จำนวน 10.9 ล้านบาท คิดเป็นร้อยละ 40.7
ของยอดค้างชำระทั้งหมด ยอดค้างชำระตั้งแต่ 31-60 วัน จำนวน 6.7 ล้านบาท คิดเป็นร้อยละ
2.5 ของยอดค้างชำระทั้งหมด ยอดค้างชำระตั้งแต่ 61-90 วัน จำนวน 4.0 ล้านบาท
คิดเป็นร้อยละ 14.9 และยอดค้างชำระเกินกว่า 90 วัน จำนวน 5.2 ล้านบาท คิดเป็นร้อยละ
19.4 ของยอดค้างชำระทั้งหมด ดังตารางแสดงรายละเอียดเงินค้างชำระสะสมในด้านบน

2.  สภาพคล่อง

บริษัทมีกระแสเงินสดจากการดำเนินงานในปี 2544, ปี 2545 และปี 2546 เท่ากับ 3.1
ล้านบาท, ติดลบ 670.6 ล้านบาท และติดลบ 594.0 ล้านบาท ตามลำดับ
การที่กระแสเงินสดจากการดำเนินงานในปี 2545 และปี 2546 ติดลบนั้น
มีสาเหตุหลักมาจากการซื้อและพัฒนาที่ดินเพื่อใช้ในการเปิดโครงการใหม่
ทำให้บริษัทมีการลงทุนในส่วนของการพัฒนาโครงการอสังหาริมทรัพย์เพื่อขายเพิ่มขึ้น โดยในปี 2546
ทางบริษัทมีต้นทุนโครงการพัฒนาอสังหาริมทรัพย์เพื่อขายสุทธิเพิ่มขึ้นเป็นจำนวน 575.6 ล้านบาท
ซึ่งประกอบไปด้วย ต้นทุนที่ดินและค่าใช้จ่ายที่เกี่ยวข้องโดยตรงกับโครงการ
รวมทั้งดอกเบี้ยจ่ายที่เกิดขึ้นจากการกู้ยืมเพื่อใช้ในการได้มาซึ่งที่ดินและต้นทุนการพัฒนาอสังหาริมทรัพย์ที่เกี่ยวข้อง
อีกทั้งบริษัทได้มีการจ่ายมัดจำล่วงหน้าค่าที่ดินเพื่อใช้ในการพัฒนาโครงการใหม่ตามแผนงานจำนวน
243.0 ล้านบาท

ในปี 2546 กระแสเงินสดจากกิจกรรมการลงทุนเท่ากับ ติดลบ 25.1 ล้านบาท ซึ่งเป็นผลมาจาก
บริษัทมีการจ่ายลงทุนในสินทรัพย์ถาวร 21.4 ล้านบาท เพื่อจัดสร้างอาคารสำนักงานแห่งใหม่
และมีเงินฝากธนาคาร ที่ใช้เป็นภาระค้ำประกันเป็นจำนวน 3.7 ล้านบาท

ในส่วนของกระแสเงินสดจากกิจกรรมจัดหาเงินทุน
บริษัทมียอดกระแสเงินสดสุทธิจากการจัดหาเงินทุนในปี 2545 และปี 2546 เท่ากับ 672.9
ล้านบาท และ 637.7 ตามลำดับ โดยในปี 2545 บริษัทได้รับเงินกู้ยืมระยะยาวจำนวน 292.0
ล้านบาท เงินสดจากการเพิ่มทุนจำนวน 99.0 ล้านบาท และเงินค่าหุ้นรับล่วงหน้า 271.0 ล้านบาท
นอกจากนี้ ยังมีเงินกู้ยืมจากกรรมการจำนวน 10.8 ล้านบาท ซึ่งในส่วนของเงินกู้ยืมกรรมการ
บริษัทได้ชำระคืนเรียบร้อยแล้วในปี 2546 สำหรับในปี 2546 บริษัทได้รับเงินกู้ยืมระยะยาวเพิ่มขึ้น
666.5 ล้านบาท มีการออกตั๋วสัญญาใช้เงินจำนวน 120.8 ล้านบาท
เพื่อใช้เป็นเงินทุนหมุนเวียนในการดำเนินงานของบริษัท รวมทั้งมีเงินสดรับจากการเพิ่มทุนจำนวน
230.0 ล้านบาท ขณะเดียวกันบริษัทก็ได้มีการชำระคืนตั๋วสัญญาใช้เงินค่าที่ดินเป็นจำนวน 355.3
ล้านบาท

3.  แหล่งที่มาของเงินทุน

ในปี 2546 หนี้สินรวมของบริษัทเพิ่มขึ้นเป็น 1,403.8 ล้านบาท จากจำนวน 719.2 ในปี 2545
โดยมีสาเหตุหลักจากการกู้ยืมเพื่อเป็นค่าที่ดิน ค่าก่อสร้าง
และเป็นเงินทุนหมุนเวียนตามโครงการแต่ละโครงการที่ลงทุน
และค้ำประกันการกู้ยืมโดยการจดจำนองที่ดินพร้อมสิ่งปลูกสร้างของแต่ละโครงการที่เสนอกู้
(สำหรับในส่วนของตั๋วสัญญาใช้เงินในปี 2545
เป็นส่วนหนึ่งของเงินกู้ยืมระยะยาวที่ได้รับอนุมัติจากธนาคาร
และเมื่อตั๋วสัญญาใช้เงินครบกำหนดจะแปลงจากตั๋วสัญญาใช้เงินไปเป็นเงินกู้ยืมระยะยาว)
ทั้งนี้บริษัทไม่มีหนี้สินที่เป็นสกุลเงินตราต่างประเทศ
จึงไม่มีความเสี่ยงจากความผันผวนของอัตราแลกเปลี่ยน
โดยมีรายละเอียดของเงินกู้ยืมจากสถาบันการเงิน ณ 31 ธันวาคม 2546 ดังนี้

หน่วย : ล้านบาท

+--------------------+---------+---------------------+----------------+
| ประเภทเงินกู้ยืม       | จ       | อัต                  | หลักประกัน       |
|                    | ำนวนเงิน | ราดอกเบี้ย/ค่าธรรมเนียม |                |
+--------------------+---------+---------------------+----------------+
| ตั๋วสัญญาใช้เงิน (P/N)* | 60.00   | 2.50%               | ที่ดินโครงการต่าง  |
|                    |         |                     | ๆ              |
+--------------------+---------+---------------------+----------------+
| เงินเบิกเกินบัญชี (O/D) | 120.83  | เงินฝากออมทรัพย์ +     | หลักทรัพย์กรรมการ |
| และเงินกู้ยืมระยะสั้น    |         | 1.375% ถึง           |                |
|                    |         | เงินฝากออมทรัพย์ +     |                |
|                    |         | 1.50%               |                |
+--------------------+---------+---------------------+----------------+
| เงินกู้ยืมระยะยาว      | 960.31  | (MLR-1%) ถึง MLR     | ที่ดินโครงการต่าง  |
|                    |         |                     | ๆ              |
+--------------------+---------+---------------------+----------------+
| หนังสือสัญญาค้ำประกัน   | 52.11   | 2.00% - 2.50%       | ที่ดินโครงการต่างๆ |
| (L/G)              |         |                     |                |
|                    |         |                     | หลักทรัพย์บริษัท    |
|                    |         |                     |                |
|                    |         |                     | หลักทรัพย์กรรมการ |
+--------------------+---------+---------------------+----------------+

หมายเหตุ * ตั๋วสัญญาใช้เงินเมื่อครบกำหนดชำระจะแปลงเป็นเงินกู้ยืมระยะยาว

ในปี 2546 บริษัทได้ทำการเพิ่มทุนจดทะเบียนจำนวน 300.0 ล้านบาท ตามมติที่ประชุมวิสามัญ
ผู้ถือหุ้น เมื่อวันที่ 31 มีนาคม และ 22 เมษายน 2546 โดยออกหุ้นสามัญใหม่จำนวน 3,000,000
หุ้น มูลค่าหุ้นละ 100 บาท และเมื่อวันที่ 18 พฤศจิกายน และ 3 ธันวาคม 2546
ที่ประชุมวิสามัญผู้ถือหุ้นได้มีมติเพิ่มทุนจดทะเบียนอีกจำนวน 201.0 ล้านบาท โดยออกหุ้นสามัญจำนวน
2,010,000 หุ้น มูลค่าหุ้นละ 100 บาท ทำให้ทุนจดทะเบียนของบริษัท เพิ่มขึ้นจาก 100.0
ล้านบาท ในปี 2545 เป็น 601.0 ล้านบาท ในปี 2546 ดังนั้นส่วนของผู้ถือหุ้นของบริษัท ณ สิ้นปี
เพิ่มขึ้นจาก 375.3 ล้านบาท ในปี 2545 เป็น 656.8 ล้านบาท

อัตราส่วนหนี้สินต่อผู้ถือหุ้นของบริษัท ในปี 2546 เท่ากับ 2.1 เท่า เพิ่มขึ้นจาก 1.9 เท่า ในปี
2545
โดยมีสาเหตุหลักมาจากการที่บริษัทมีการจัดหาเงินทุนจากการกู้ยืมระยะยาวเพิ่มขึ้นเพื่อมาใช้ในการพัฒาโครงการ

12.3 ประมาณการทางการเงิน

งบกำไรขาดทุน

[]

  งบดุล

[]

งบกระแสเงินสด

[]

[]

  อัตราส่วนทางการเงิน

[]

12.3.1 สมมติฐานในการจัดทำประมาณการทางการเงิน

  12.3.1.1 สมมติฐานในการจัดทำประมาณการงบกำไรขาดทุน

1.  ประมาณการขายและต้นทุน(ล้านบาท)

[]

[]

ในการขายบ้านพร้อมที่ดินจัดสรรในโครงการของบริษัทอยู่บนสมมติฐานที่ว่า
หลังจากทำสัญญาจะซื้อจะขายที่ดินและว่าจ้างปลูกสร้างบ้านแล้ว ในเดือนที่ 3
หลังจากเดือนที่ทำสัญญาบริษัทจะโอนที่ดินให้ลูกค้าและรับรู้รายได้จากการขายที่ดินเท่ากับมูลค่าของที่ดินทั้งแปลง
จากนั้นในเดือนที่ 3 ดังกล่าวบริษัทจะเริ่ม ทำการก่อสร้างบ้าน
และรับรู้รายได้ในส่วนของการรับจ้างปลูกสร้างบ้านตามสัดส่วนงานที่ทำแล้วเสร็จในระยะ เวลา
6 - 8 เดือน
โดยโครงการที่ดำเนินอยู่ในปัจจุบันจะขึ้นอยู่กับสัญญารับจ้างปลูกสร้างบ้านที่ได้ทำกับลูกค้าไปแล้วซึ่งอยู่ระหว่าง
6-8 เดือน และโครงการในอนาคตจะใช้ระยะเวลา 8 เดือนเป็นเกณฑ์ นอกจากนี้
โครงการบางโครงการจะมีการขายบ้านพร้อมที่ดินทั้งหมดในปี 2547
แต่จะรับรู้รายได้จากการขายที่ดินและรับจ้างปลูกสร้างบ้านในปี 2547
บางส่วนและรับรู้ส่วนที่เหลือในปีต่อไป เช่น โครงการอารียา สวนา โซน 3 เป็นต้น
ซึ่งจำนวนหน่วยขายรวมในปี 2547 จะเพิ่มขึ้นจากจำนวนหน่วยขายรวมในปี 2546 ร้อยละ 20
โดยในปี 2547 คาดว่าจะขายที่ดินพร้อมบ้านได้รวมทั้งสิ้น 327 หน่วย (มาจากโครงการในปัจจุบัน
232 หน่วยรวมกับโครงการที่จะเปิดขายในปี 2547 จำนวน 95 หน่วย)

จากตารางข้างต้น มูลค่าขายโครงการทั้งหมดอยู่ที่ 4,236.41 ล้านบาท
ซึ่งโครงการดังกล่าวมีมูลค่าคงเหลือ ณ ต้นปี 2547 รวมทั้งสิ้น 3,138.51 ล้านบาท
และจากสมมติฐานยอดขายในปี 2547 ที่ 327 หน่วยข้างต้น คาดว่าบริษัทจะมีการรับรู้รายได้ในปี
2547 รวมเท่ากับ 2,463.14 ล้านบาท ซึ่งส่วนหนึ่งจะมาจากส่วนที่ยังไม่รับรู้เป็นรายได้จำนวน
906 ล้านบาท (จากตารางแสดงยอดขายและรับรู้รายได้สะสมในแต่ละปีของบริษัท ส่วนที่2 หน้า
56)

ในส่วนของต้นทุนโครงการ โครงการทั้งหมดในตารางข้างต้นมีต้นทุนรวมทั้งสิ้น 3,057.57 ล้านบาท
ซึ่งโครงการดังกล่าวมีต้นทุนคงเหลือ ณ ต้นปี 2547 รวมทั้งสิ้น 2,181.36 ล้านบาท
และจากสมมติฐานการขายข้างต้น คาดว่าบริษัทจะมีการรับรู้ต้นทุนที่ดินและรับจ้างสร้างบ้าน ในปี
2547 รวมเท่ากับ1,713.56 ล้านบาท

รายได้และต้นทุนรับจ้างสร้างบ้านของบริษัทประมาณมาจากสัญญารับจ้างสร้างบ้านแบบมาตรฐานในปัจจุบัน

  ประมาณการค่าใช้จ่ายในการขายและบริหารในปี 2547 ที่สำคัญ ประกอบด้วย

  - เงินเดือนและโบนัสพนักงาน
  ซึ่งจะเติบโตขึ้นตามจำนวนพนักงานที่เพิ่มขึ้นตามการขยายงานของบริษัท โดยคาดว่าจะเพิ่มขึ้นจาก
  151 คนในปี 2546 เป็น 200 คนในปี 2547

  - ค่าใช้จ่ายเพื่อการโฆษณาและประชาสัมพันธ์ คิดเป็นร้อยละ 2.52 ของยอดขายของโครงการ

3. ประมาณการดอกเบี้ยจ่ายในปี 2547 คิดจากอัตราดอกเบี้ยของเงินกู้ระยะสั้นร้อยละ 5.75

4. ภาษีเงินได้นิติบุคคลร้อยละ 30 ของกำไรก่อนภาษี

12.3.1.2 สมมติฐานในการจัดทำประมาณการงบดุล

1. ลูกหนี้การค้าและเจ้าหนี้การค้าประมาณให้มียอดเท่ากับปีก่อน สืบเนื่องมาจากการที่ในปี 2546
ลูกค้าได้รับสิทธิประโยชน์จากรัฐบาลในด้านภาษี
จึงทำให้กิจการต้องเร่งโอนที่ดินให้ลูกค้าและปลูกสร้างบ้านตามสัญญา ดังนั้น
จึงส่งผลให้ลูกหนี้และเจ้าหนี้การค้าของกิจการค่อนข้างสูงมากในเดือนธันวาคม 2546 ซึ่งในปี 2547
บริษัทคาดว่าจะมีระดับยอดลูกหนี้และเจ้าหนี้การค้าอยู่ในระดับเดียวกับเดือนธันวาคม 2546
เนื่องจากปริมาณงานการโอนที่ดินและก่อสร้างบ้านน่าจะอยู่ในระดับเดียวกับเดือนธันวาคม 2546

2. ต้นทุนการพัฒนาโครงการอสังหาริมทรัพย์–สุทธิ เกิดจากต้นทุนการพัฒนาฯ สิ้นงวดปี 2546
รวมกับต้นทุนพัฒนาฯ สุทธิที่คาดว่าจะเกิดขึ้นในปี 2547
ซึ่งเกิดจากการพัฒนาที่ดินและสาธารณูปโภคในโครงการและหักด้วยส่วนของที่ดินที่พัฒนาเสร็จและโอนขายให้กับลูกค้า

3. สินทรัพย์หมุนเวียนอื่น เช่น ค่าใช้จ่ายจ่ายล่วงหน้า เป็นต้น
จะคิดเป็นสัดส่วนต่อยอดรับรู้รายได้ในระดับเดียวกันกับปีก่อน

4.
สินทรัพย์ถาวรของบริษัทจะประกอบด้วยคลับเฮ้าส์ของโครงการซึ่งเป็นสินทรัพย์ของบริษัทและอุปกรณ์เครื่องใช้สำนักงานต่าง
ๆ โดยคลับเฮ้าส์จะคิดค่าเสื่อมราคาร้อยละ 5 ต่อปี ส่วนอุปกรณ์เครื่องใช้สำนักงานต่าง ๆ
จะคิดค่าเสื่อมราคาร้อยละ 20 ต่อปี

5. สินทรัพย์อื่น เช่น เงินประกันต่าง ๆ ดอกเบี้ยจ่ายรอตัดบัญชี เป็นต้น
คิดเป็นสัดส่วนของยอดรับรู้รายได้ในระดับเดียวกันกับปีก่อน

6. ณ สิ้นปี บริษัทไม่มียอดคงเหลือในบัญชีเงินเบิกเกินบัญชีและตั๋วสัญญาใช้เงินระยะสั้น
เนื่องจากบริษัทมีเงินสดในมือเหลือเพียงพอที่จะคืนเงินกู้ระยะสั้นทั้งหมด

7. ส่วนของหนี้สินระยะยาวที่ครบกำหนดชำระภายใน 1 ปี
ประมาณจากยอดเงินกู้ระยะยาวที่ครบกำหนดจ่ายชำระในปี 2548

8. ค่างวดที่ยังไม่รับรู้เป็นรายได้ หมายถึง เงินที่ได้รับค่าที่ดินหรือค่าก่อสร้างบ้านล่วงหน้าจากลูกค้า
แต่ยังไม่มีการโอนที่ดินหรือส่งมอบงวดงานการก่อสร้างบ้านให้ลูกค้า

9.
เงินประกันการก่อสร้างและหนี้สินหมุนเวียนอื่นคิดเป็นสัดส่วนต่อยอดรับรู้รายได้ในระดับเดียวกันกับปีก่อน

10.
หนี้สินระยะยาวประมาณจากเงินกู้ค่าที่ดินในโครงการที่เปิดเพิ่มขึ้นและหักด้วยการชำระคืนเงินจากการโอนที่ดินให้ลูกค้า

11. สำรองตามกฎหมายร้อยละ 5 ของกำไรสุทธิ

12.3.2 วิเคราะห์ประมาณการทางการเงิน

  12.3.2.1 งบกำไรขาดทุน

  รายได้

จากสมมติฐานข้างต้นจะเห็นว่าในปี 2547 บริษัทจะมีรายได้รวมเท่ากับ 2,463.14 ล้านบาท
โดยแบ่งเป็นรายได้จากการขายที่ดินเท่ากับ 1,547.58 ล้านบาท
รายได้จากการรับจ้างสร้างบ้านเท่ากับ 915.56 ล้านบาท
ซึ่งรายได้จากการขายที่ดินส่วนใหญ่ของบริษัทในปี 2547 จะมาจากโครงการอารียาคาซา (รัชดา)
อารียาสวนา โซน 3 อารียาบุษบา และอารียาชบา Exclusive
และรายได้จากการรับจ้างสร้างบ้านส่วนใหญ่จะมาจาก อารียาสวนา อารียาบุษบา อารียาชบา
และอารียาคาซา (รัชดา) นอกจากนี้ บริษัทยังมีรายได้จากการบริหารโครงการให้กับบริษัท
วันดารา จำกัด เท่ากับ 2.4 ล้านบาท ซึ่งรายได้จากการขายที่ดินจะเพิ่มขึ้นจากปี 2546 ซึ่งเท่ากับ
765.19 ล้านบาท เท่ากับร้อยละ 102 และรายได้จากการรับจ้างสร้างบ้านเพิ่มขึ้นจาก 246.44
ล้านบาท คิดเป็นร้อยละ 272
ซึ่งสาเหตุหลักอาจเป็นเพราะจำนวนโครงการที่เปิดและขายเพิ่มขึ้นในปี 2547 ดังกล่าว

ต้นทุนและค่าใช้จ่าย

บริษัทมีต้นทุนขายเพิ่มขึ้นจากในปี 2546 ซึ่งเท่ากับ 807.48 ล้านบาท (ต้นทุนที่ดิน 639.88
ล้านบาท ต้นทุนรับจ้างสร้างบ้าน 167.60 ล้านบาท) เป็น 1,713.56 ล้านบาทในปี 2547
(ต้นทุนที่ดิน 1,079.68 ล้านบาท ต้นทุนรับจ้างสร้างบ้าน 633.88 ล้านบาท)
คิดเป็นการเพิ่มขึ้นร้อยละ 112 (ต้นทุนที่ดินเพิ่มขึ้นร้อยละ 69 ต้นทุนรับจ้างสร้างบ้านเพิ่มขึ้นร้อยละ
278) สาเหตุที่ต้นทุนขายเพิ่มสูงขึ้นเป็นเพราะมีการเปิดตัวโครงการและขายมากขึ้นนั่นเอง
โดยส่วนใหญ่ต้นทุนขายที่ดินเกิดจากโครงการอารียาบุษบา อารียาคาซา (รัชดา) อารียาชบา
Exclusive อารียาสวนา และอารียาสวนา โซน 3 และต้นทุนการรับจ้างสร้างบ้านมาจากอารียา
สวนา อารียาบุษบา และอารียาคาซา (รัชดา)

สำหรับค่าใช้จ่ายในการขายและบริหารในปี 2547 บริษัทมีค่าใช้จ่ายในการขายและบริหารเท่ากับ
240.41 ล้านบาท เพิ่มสูงขึ้นจากปี 2546 ซึ่งเท่ากับ 129.21 ล้านบาท
เนื่องจากการขยายตัวของบริษัท
และบริษัทมีการคิดค่าเสื่อมราคาจากคลับเฮ้าส์ซึ่งเป็นสินทรัพย์ของบริษัทที่จะสร้างเสร็จในปี 2547
และมีค่าใช้จ่ายจากการโฆษณาและประชาสัมพันธ์ นอกจากนี้
ยังมีค่าใช้จ่ายในการจ้างที่ปรึกษากฎหมายและที่ปรึกษาทางการเงินสำหรับการเข้าจดทะเบียนในตลาดหลักทรัพย์เพิ่มขึ้นเช่นกัน

ดอกเบี้ยจ่าย

ในปี 2547 บริษัทมีดอกเบี้ยจ่ายเพิ่มสูงขึ้นเป็น 4.07 ล้านบาทจากในปี 2546 ซึ่งเท่ากับ 2.93
ล้านบาท
เนื่องจากในระหว่างปีบริษัทจำเป็นที่จะต้องใช้วงเงินจากธนาคารเพิ่มขึ้นเพื่อหมุนเวียนในโครงการ
2 แห่ง ได้แก่ โครงการอารียาชบา-เกษตร และที่ดินแถบบริเวณถนนติวานนท์ติดริมแม่น้ำเจ้าพระยา
โดยมีการใช้วงเงินกู้รวมทั้งสิ้น 590.00 ล้านบาท โดยโครงการดังกล่าวจะเปิดขายในปี 2548

กำไรสุทธิ

ในปี 2547 บริษัทมีกำไรสุทธิเท่ากับ 355.24 ล้านบาท เพิ่มขึ้นจากปี 2546 ซึ่งเท่ากับ 51.54
ล้านบาท เท่ากับร้อยละ 589
ซึ่งเป็นเพราะมีการเปิดโครงการเพิ่มขึ้นและโครงการที่เปิดมีมูลค่าโครงการสูง
ประกอบกับกำไรขั้นต้นที่สูงขึ้น จึงทำให้กำไรสุทธิของบริษัทคาดว่าจะเพิ่มขึ้นเป็นอย่างมาก

12.3.2.2 งบดุล

สินทรัพย์

ในปี 2547 บริษัทมีสินทรัพย์ทั้งสิ้น 2,936.91 ล้านบาท ซึ่งเพิ่มจากปี 2546 ซึ่งเท่ากับ 2,060.65
ล้านบาทอยู่ร้อยละ 43
โดยการเพิ่มขึ้นส่วนใหญ่เกิดจากการเพิ่มจากเงินสดที่ได้จากการเพิ่มทุนที่อยู่ภายใต้สมมติฐานที่ยังไม่ได้นำเงินจำนวนนี้ไปลงทุนต่อ
นอกจากนี้
มีการเพิ่มขึ้นของสินทรัพย์ถาวรของกิจการซึ่งเกิดจากการรับโอนคลับเฮ้าส์พร้อมที่ดินเข้ามาเป็นสินทรัพย์ของบริษัท

หนี้สิน

จากสมมติฐานข้างต้นจะเห็นว่า ณ สิ้นปี 2547 บริษัทไม่มีการใช้วงเงินหมุนเวียนระยะสั้น
เนื่องจากมีเงินสดในมือเหลือเพียงพอที่จะหมุนเวียนในโครงการที่ดำเนินอยู่ นอกจากนี้
บริษัทยังมีรายได้จากการขายที่ดินและรับจ้างปลูกสร้างบ้านที่ยังไม่รับรู้เพิ่มขึ้นจากในปี 2546
ซึ่งเท่ากับ 133.72 ล้านบาท เป็น 245.33 ล้านบาท อีกทั้ง บริษัทมีหนี้สินระยะยาวที่ลดลงจากในปี
2546 เท่ากับ 754.38 ล้านบาทเป็น 176.16 ล้านบาท
เนื่องจากบริษัทคาดว่าจะมีการโอนที่ดินในโครงการให้ลูกค้าและคืนเงินกู้ค่าที่ดินให้ธนาคารได้เป็นจำนวนมากในปี
2547

ส่วนของผู้ถือหุ้น

จากประมาณการพบว่าบริษัทจะมีทุนชำระแล้วเพิ่มขึ้นเป็น 758.00 ล้านบาท
โดยคาดว่าจะมีส่วนเกินมูลค่าหุ้นสามัญจำนวน 531.06 ล้านบาท
และมีกำไรสะสมเพิ่มสูงขึ้นจากผลประกอบการในปี 2547 ที่ดีขึ้นเป็นอย่างมาก

12.3.3.3 งบกระแสเงินสด

ในปี 2547
บริษัทคาดว่าจะมีแหล่งที่มาของเงินทุนส่วนใหญ่มาจากการดำเนินงานและเงินกู้ระยะยาวจากสถาบันการเงิน
ในขณะเดียวกันบริษัทจะมีการชำระคืนเงินกู้เป็นจำนวนมากเช่นกัน
เนื่องจากมีการโอนที่ดินให้กับลูกค้า นอกจากนี้
บริษัทคาดว่าจะมีการชำระคืนเงินกู้ระยะสั้นให้กับสถาบันการเงินด้วย แต่อย่างไรก็ตาม
เงินสดคงเหลือปลายงวดของบริษัทอาจจำเป็นต้องใช้เพื่อซื้อที่ดินเพิ่มเติมและหมุนเวียนในธุรกิจในปีต่อ
ๆ ไป

12.3.3.4 อัตราส่วนทางการเงิน

อัตราส่วนสภาพคล่อง

จากประมาณการปี 2547 บริษัทจะมีอัตราส่วนสภาพคล่องเท่ากับ 2.68 เท่า
และอัตราส่วนสภาพคล่องหมุนเร็วเท่ากับ 0.95 เท่า ซึ่งเมื่อเทียบกับปี 2546
ที่บริษัทมีอัตราส่วนสภาพคล่องเท่ากับ 3.22 และอัตราส่วนสภาพคล่องหมุนเร็วเท่ากับ 0.12 เท่า
จะเห็นว่าบริษัทมีอัตราส่วนสภาพคล่องลดลง และอัตราส่วนสภาพคล่องหมุนเร็วเพิ่มขึ้น
เนื่องจากมีส่วนของเงินกู้ระยะยาวที่ครบกำหนดภายในหนึ่งปีเพิ่มขึ้นและมีรายได้ที่ยังไม่ได้รับรู้ซึ่งเป็นหนี้สินระยะสั้นเพิ่มขึ้น
และเงินสดเพิ่มขึ้น(เงินสดที่ได้มาอยู่ภายใต้สมมติฐานที่ไม่ได้นำไปลงทุนเพิ่ม)

อัตราส่วนความสามารถในการทำกำไร

ในปี 2547 บริษัทมีอัตรากำไรขั้นต้นเฉลี่ยเท่ากับร้อยละ 30 ซึ่งดีขึ้นกว่าปี 2546 ซึ่งเท่ากับร้อยละ
20 สาเหตุเนื่องจากในปีก่อนบริษัทเพิ่งดำเนินธุรกิจได้ไม่นานจึงไม่สามารถตั้งราคาขายสูงได้
ต่อมาบริษัทเริ่มเป็นที่รู้จักและทำเลที่ตั้งของโครงการของบริษัทดี จึงสามารถตั้งราคาสูงได้
มีการบริหารต้นทุนที่ดินและรับจ้างสร้างบ้านได้ดีขึ้นและมีการขายเพิ่มขึ้น
โดยบริษัทคาดว่าโครงการที่จะมีอัตรากำไรขั้นต้นสูงที่สุดจากการขายที่ดินคือ โครงการอารียาสวนา
โซน 3 และอารียาคาซา (รัชดา) นอกจากนี้
โครงการที่มีอัตรากำไรขั้นต้นจากการรับจ้างปลูกสร้างบ้านสูงที่สุด ได้แก่ โครงการอารียาสวนา
โซน 3 และอารียาชบา นอกจากนี้ บริษัทมีอัตรากำไรสุทธิเท่ากับร้อยละ 14 ซึ่งมากขึ้นกว่าปี 2546
ซึ่งเท่ากับร้อยละ 5 เนื่องจากมีการขายมากขึ้น และมีการบริหารต้นทุนและค่าใช้จ่ายที่ดีขึ้น
นอกจากนี้ จากสาเหตุข้างต้นส่งผลให้อัตรากำไรจากการดำเนินงานปรับตัวดีขึ้นจากร้อยละ 7.8
ในปี 2546 เป็นร้อยละ 20.77 และอัตราส่วนเงินสดต่อกำไรปรับตัวจากร้อยละ (753.67) ในปี
2546 เป็นร้อยละ 125.72 ในปี 2547

และหากพิจารณาถึงอัตราผลตอบแทนผู้ถือหุ้น (ROE) จะเห็นว่า ในปี 2547 บริษัทมี ROE
สูงขึ้นเป็นร้อยละ 20.9 จากปี 2546 เท่ากับร้อยละ 9
เนื่องจากมีอัตราเพิ่มของกำไรมากกว่าอัตราเพิ่มขึ้นของส่วนของผู้ถือหุ้น

อัตราส่วนแสดงประสิทธิภาพในการดำเนินงาน

ในปี 2547 บริษัทคาดว่าจะมีอัตราผลตอบแทนต่อสินทรัพย์เพิ่มขึ้นเป็นร้อยละ 12.1 จากในปี 2546
ที่เท่ากับร้อยละ 3 เนื่องจากมีการขายเพิ่มขึ้นและการบริหารต้นทุนและค่าใช้จ่ายที่ดีขึ้น
จึงทำให้บริษัทสามารถใช้สินทรัพย์ที่มีอยู่ได้คุ้มค่ามากขึ้น แต่อย่างไรก็ตาม
เงินสดที่ได้มาจากการเพิ่มทุนยังไม่ได้นำไปลงทุนต่อ ดังนั้น
อัตราส่วนนี้อาจเปลี่ยนแปลงได้หากนำเงินไปลงทุนต่อ

อัตราส่วนนโยบายทางการเงิน

ในปี 2547 บริษัทคาดว่าจะมีอัตราส่วนหนี้สินต่อส่วนของผู้ถือหุ้นเท่ากับ 0.73 เท่า ซึ่งเพิ่มขึ้นจากปี
2546 ซึ่งเท่ากับ 2.14 เท่า สาเหตุเป็นเพราะมีการกู้ยืมเพื่อซื้อที่ดินเพิ่มขึ้น แต่อย่างไรก็ตาม
มีส่วนเกินมูลค่าหุ้นสามัญเพิ่มเติมจากการเพิ่มทุนทำให้ส่วนของผู้ถือหุ้นเพิ่มขึ้น
ซึ่งอัตราการเพิ่มของส่วนของผู้ถือหุ้นมากกว่าอัตราการเพิ่มของหนี้สิน
ส่งผลให้อัตราหนี้สินต่อส่วนของผู้ถือหุ้นลดลง

นอกจากนี้ ในปี 2547 บริษัทจะมีอัตราส่วนความสามารถในการชำระดอกเบี้ยเท่ากับ 196.25
ซึ่งเพิ่มขึ้นจากปี 2546 ซึ่งเท่ากับ -193.82 เนื่องจากมีกำไรขั้นต้นที่ดีขึ้น
และค่าใช้จ่ายในการขายและบริหารอื่นเพิ่มขึ้น
ประกอบกับสามารถคืนหนี้ระยะสั้นทำให้ลดภาระดอกเบี้ยลงได้

ประมาณการทางการเงินที่บริษัทจัดทำขึ้นนี้
จัดทำขึ้นจากการคาดคะเนผลการดำเนินงานในอนาคตของบริษัท โดยพิจารณาจากปัจจัยต่าง ๆ เช่น
สภาวะเศรษฐกิจ การเงิน และการแข่งขันในอุตสาหกรรม เป็นต้น หากปัจจัยต่าง ๆ
ดังกล่าวมีการเปลี่ยนแปลงอย่างมีนัยสำคัญ อาจส่งผลต่อประมาณการทางการเงินดังกล่าวได้ ทั้งนี้
นักลงทุนควรพิจารณาใช้ข้อมูลประมาณการทางการเงินโดยคำนึงถึงความเสี่ยงดังกล่าวประกอบด้วย

4.  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  12.4.1 การพัฒนาโครงการในอนาคต

ปัจจุบันบริษัทมีโครงการที่ดินจัดสรรอยู่ทั้งหมด 7 โครงการ
ซึ่งบริษัทคาดว่าจะมีการโอนให้กับลูกค้าและปิดการขายไม่เกินปี 2548 ดังนั้น
บริษัทอาจเผชิญความเสี่ยงในเรื่องของการจัดหาทำเลที่ตั้งเพื่อพัฒนาโครงการใหม่ในอนาคต
แต่จากการที่บริษัทมีนโยบายที่จะพัฒนาโครงการในเขตพื้นที่ใจกลางเมือง โดยอิงกับ
การขยายตัวของระบบสาธารณูปโภคและระบบขนส่งมวลชน
ซึ่งบริษัทเชื่อมั่นว่าจากฐานข้อมูลของบริษัทจะทำให้
บริษัทสามารถจัดหาทำเลที่เหมาะสมเพื่อใช้ในการพัฒนาโครงการใหม่ของบริษัทในอนาคตได้

12.4.2 นโยบายของรัฐบาลในอนาคต

โดยทั่วไปรัฐบาลจะมีการปรับนโยบายในการกระตุ้นธุรกิจอสังหาริมทรัพย์ให้เหมาะสมกับแต่ละช่วงระยะเวลา
ซึ่งตลอดระยะเวลาที่ผ่านมาจนถึงสิ้นปี 2546
รัฐบาลมีนโยบายกระตุ้นภาคธุรกิจอสังหาริมทรัพย์อยู่หลายประการด้วยกัน
ทั้งในส่วนของการลดค่าจดทะเบียนโอนอสังหาริมทรัพย์จากร้อยละ 2.00
ของราคาประเมินเหลือเพียงร้อยละ 0.01
การลดภาษีธุรกิจเฉพาะสำหรับรายรับจากการขายอสังหาริมทรัพย์จากร้อยละ 3.30 เหลือร้อยละ
0.11 การลดค่าธรรมเนียมการจดทะเบียนจำนองจากร้อยละ 1.00 เหลือร้อยละ 0.01
และการลดหย่อนภาษีเงินได้สำหรับการขายบ้านเก่าและซื้อบ้านใหม่ภายใน 1 ปี
ซึ่งในปัจจุบันนโยบายดังกล่าวได้สิ้นสุดลง และรัฐบาลยังไม่มีนโยบายใหม่ ดังนั้น
บริษัทอาจได้รับผลกระทบจากการเปลี่ยนแปลงนโยบายของรัฐบาลในอนาคต